[{"text_idx": "#000002", "text": "Objetivos y atencio\u0301n a la diversidad"}, {"text_idx": "#000003", "text": "Esperientzia hunkigarri eta ahaztezinaz gozatu ahal izan du LH 3-4ko ikasleriak Fair Saturday ekimenaren hasiera kontzertuan parte hartuz"}, {"text_idx": "#000005", "text": "Fair Saturday arte eta kulturaren indarra aldarrikatuz, giza-egitasmo ezberdinei elkartasuna adierazteko asmoz 2014an jaiotako mugimendua da. Honen erakusle nagusia hasierako ekitaldi gisa antolatzen den kontzertua delatik. Honen inguruan LHko irakasleekin hitz egiteko aukera izan dugu."}, {"text_idx": "#000006", "text": "ARTXANDAPEKO IRAKASLEAK: Egia esan, aspalditik dihardugu elkarlanean Fair Saturday mugimenduarekin: cuentos contra el bullying, cuentos para pensar... Pentsa, orain urteak ere, bullyingaren aurkako ipuinen sari-banaketa ekitaldia In\u0303aki Zubizarretarekin egon, eta handik denbora batera Ikastolara ekarri genuen, ikasleekin gai honen inguruan lan egitera."}, {"text_idx": "#000008", "text": "I: Ez, LHn eta DBHn batik bat, aipatutakoak bezalako gai-sozialak hizpide dituzten narrazio lehiaketetan parte hartu izan dugu urteotan. Baina kontzertuarekin aurten ausartu gara lehen aldiz. Gogoa bageneukan, egia esan!"}, {"text_idx": "#000010", "text": "I: Lehenengo eta behin, esan beharra dugu Artxandape Ikastolaren xede eta nortasunarekin egiten dutela bat Fair Saturday mugimenduaren asmo zein nahiek! Gainera, musika tartean badago, honek aukera ezinhobea eskaintzen digu ikasleekin esfortzua, diziplina, talde-izaera... lantzeko. Bilbao Arenan ikusitakoaren atzetik lan handia baitago!"}, {"text_idx": "#000011", "text": "Eta azkenik, zer esanik ere ez, neska-mutilek hain estima handian dituzten abeslari eta taldeekin oholtza partekatzeko aukera izanez gero..."}, {"text_idx": "#000015", "text": "I: Eta ez soilik hauek! Daukan musika-mailagatik Bilboko Musika Banda bera era erreferente da estatuan. Azken urteak Jose\u0301 Rafael Pascual Vilaplana (Alacant, 1971) maisuaren gidaritzapean ere aurretiaz zeraman ibilbidea borobiltzea lortu du taldeak. Honetaz ez eze, ekitaldiko errepertorioan euskal musikagileen moldaketa bikainez gozatzeko aukera ere izan genuen, hala nola, In\u0303aki Urkizu beasaindarraren (Bilboko Bandako zuzendari-ordea) eta zinema, telebista eta antzerki munduetako musikan aspaldian bogan dagoen Fernando Vela\u0301zquez getxoztarrarenak. Eta ezin ahaztu Pablo Sorozabalen Gernika martxa hunkigarria!"}, {"text_idx": "#000017", "text": "I: Ez, ez. Euskal musikak izan zuen bere tartea, aipatutakoaz gain, euskal musikako klasiko handiak ere entzun (eta abestu) genituelako: Lau teilatu, Txoria txori, Baga biga... Baina, errepertorioa oso anitza izan zen, anitza eta nazioartekoa ere! Ikastolan entsaiatzen ibili ginen denboran gure neska-mutilen kantarik kuttunenak Pink Floyd-en Another brick in the wall edo Oh happy day gospela zirela esango genuke! Eta estiloetan ere anitza izan zen, banda doinu klasikoetatik (martxak, opera, fimeetako soinu bandak...) hasi eta gaua ixteko giroa hankaz gora jarri zuen Gatiburen rock-melodietara heldu arte!"}, {"text_idx": "#000018", "text": "K: Musika maila itzela izan zen, baina ikuskizuna ere, ezta?"}, {"text_idx": "#000019", "text": "I: Bai, gainerako esparruetan ere esperientzia handiko jendea aritu izan zen. Aurkezle lanetan etb-n aurpegi oso ezaguna: Ilaski Serrano bermeotarra. Eta argi-ikuskizunaren inguruan zer esango dugu, ba? Apartekoa izan zela! In\u0303aki Irastorzaren esku zegoen eta honek ere erakutsi zuen bere maila (Donostiako Zinemaldia, Benidorm Fest, La Voz Kids...)."}, {"text_idx": "#000020", "text": "K: Azkenik, antolaketari dagokionez, zelan moldatu zineten?"}, {"text_idx": "#000026", "text": "Gure ikastetxean ikasteko egindako informazio-eskaerak kudeatzeko.\nGure jardueren eta eskaintza akademikoaren berri emateko\nGure zerbitzuak garatzeko eta egiteko.\nEskaintzen ditugun hezkuntza-zerbitzuen ondoriozko lege-betebeharrak betetzeko."}, {"text_idx": "#000036", "text": "Hain zuzen, ikasleak hezkuntza-ibilbidean aurrera egitean izandako beste ikastetxe batzuei; ikasleak jarduera osagarrietan parte hartzeko eta/edo eskola-trukeak egiteko izandako instituzioei eta enpresei, guraso-elkarteei eta ikastetxeko ikasle zaharren elkarteari, Eusko Jaurlaritzaren Hezkuntza Sailari, finantza-erakundeei \u2013matrikularen eta kuota akademikoen ordainketa kudea dezaten\u2013, eta eskola-aseguruaren kontratazioaz arduratzen den aseguru-konpainiari; oro har, legeak baimendutako kasu guztietan laga ahal izango dira datuak."}]